Kommissionens beslutning

af 14. november 2002

om ændring af beslutning 96/301/EF med henblik på fornyet bemyndigelse af medlemsstaterne til at træffe hasteforanstaltninger mod spredning af Pseudomonas solanacearum (Smith) Smith, for så vidt angår Egypten

(meddelt under nummer K(2002) 4416)

(2002/903/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet(1), senest ændret ved direktiv 2002/36/EF(2), særlig artikel 16. stk. 3, og

ud fra følgende betragtninger:

(1) Hvis en medlemsstat skønner, at der er overhængende fare for indslæbning på dens område af Pseudomonas solanacearum (Smith) Smith, årsagen til kartoffelbrunbakteriose, fra et tredjeland, bør den midlertidigt kunne træffe alle nødvendige supplerende foranstaltninger til at beskytte sig mod denne fare.

(2) På grund af stadige påvisninger af Pseudomonas solanacearum (Smith) Smith i kartofler med oprindelse i Egypten vedtog en række medlemsstater, nemlig Frankrig, Finland, Spanien og Danmark, i 1996 foranstaltninger til at indføre forbud mod import af kartofler med oprindelse i Egypten for at sikre en mere effektiv beskyttelse mod indslæbning fra Egypten af Pseudomonas solanacearum (Smith) Smith på deres respektive områder.

(3) Kommissionen reagerede ved at Kommissionens vedtage beslutning 96/301/EF af 3. maj 1996 om bemyndigelse af medlemsstaterne til midlertidigt at træffe supplerende foranstaltninger mod spredning af Pseudomonas solanacearum (Smith) Smith, for så vidt angår Egypten(3).

(4) Den beslutning blev siden styrket ved Kommissionens ændringsbeslutning 98/105/EF(4) og 98/503/EF(5) om bemyndigelse af medlemsstaterne til midlertidigt at træffe hasteforanstaltninger mod spredning af Pseudomonas solanacearum (Smith) Smith, for så vidt angår Egypten. Det blev forbudt at importere kartofler med oprindelse i Egypten til EF, medmindre kartoflerne havde oprindelse i skadegørerfri områder fastlagt i overensstemmelse med "FAO International Standard for Phytosanitary Measures Part 4: Pest Surveillance - Requirements for the Establishment of Pest-Free Areas".

(5) Der blev fortsat konstateret tilfælde af Pseudomonas solanacearum (Smith) Smith i importerede kartofler med oprindelse i Egypten i løbet af 1998/1999, og som følge deraf blev import til EF's område af knolde af Solanum tuberosum L. med oprindelse i Egypten forbudt fra den 3. april 1999 indtil begyndelsen af importsæsonen 1999/2000.

(6) Situationen blev derpå taget op til fornyet vurdering. Kommissionen fandt det på sin plads ved beslutning 1999/842/EF(6) at ophæve forbuddet mod import af kartofler fra officielt godkendte "skadegørerfri områder" for importsæsonen 1999/2000.

(7) I løbet af sæsonen 1999/2000 bedredes situationen betydeligt, og Kommissionen vedtog beslutning 2000/568/EF(7), i henhold til hvilken det igen blev tilladt for importsæsonen 2000/01 at indføre knolde af Solanum tuberosum L. med oprindelse i de skadegørerfri områder i Egypten, som er godkendt i henhold til den nævnte internationale FAO-norm, til EF's område.

(8) I sæsonen 2000/01 blev der dog påvist en række tilfælde af Pseudomonas solanacearum (Smith) Smith, og Kommissionen vedtog beslutning 2000/568/EF, der forbyder import til EF's område af knolde af Solanum tuberosum L. med oprindelse i Egypten forbudt fra den 5. maj 2001 indtil begyndelsen af importsæsonen 2001/02.

(9) Situationen blev igen taget op til fornyet vurdering. Egypten forelagde en udførlig nødplan, hvori der redegøres for de foranstaltninger, som træffes, hvis der konstateres kartoffelbrunbakteriose i Egypten, og/eller det meddeles, at der ved EU's importkontrol er fundet kartoffelbrunbakteriose i kartoffelsendinger fra Egypten. Kommissionen mente derfor, at forbuddet mod import af kartofler fra Egypten burde ophæves for importsæsonen 2001/02, hvilket det blev ved beslutning 2001/664/EF(8).

(10) I sæsonen 2001/02 blev der dog påvist en række tilfælde af Pseudomonas solanacearum (Smith) Smith, og Egypten besluttede selv at forbyde al eksport af egyptiske kartofler til EF fra den 16. april 2002.

(11) Situationen blev igen taget op til fornyet vurdering. Egypten underrettede Kommissionen om, at de administrative foranstaltninger for anvendelse af en streng kontrolordning til at sikre, at de godkendte "skadegørerfri områder" vedvarende holdes fri for ovennævnte patogen, var blevet udbygget, og bekræftede, at der blev truffet foranstaltninger over for producenter og eksportører, som overtræder de egyptiske retningslinjer for dyrkning og eksport af kartofler til EF.

(12) På baggrund af oplysningerne fra Egypten skulle det for importsæsonen 2002/03 være muligt at tillade, at der indføres knolde af Solanum tuberosum L., der har oprindelse i skadegørerfri områder i Egypten, som er godkendt i henhold til den nævnte internationale FAO-norm, til EF's område.

(13) Der bør derfor foretages ændringer i beslutning 96/301/EF.

(14) Kommissionen sørger for, at Egypten forelægger alle tekniske oplysninger, hvad angår undersøgelser og overvågning med henblik på godkendelse af sådanne "skadegørerfri områder" i overensstemmelse med nævnte internationale FAO-norm, så Kommissionen kan foretage den fornødne vurdering af, hvilke foranstaltninger der skal træffes. De tekniske oplysninger bør være tilstrækkeligt detaljerede til at bevise, at der er taget tilstrækkeligt hensyn til de særlige risikofaktorer i såvel delta- som ørkenregionen, når der godkendes skadegørerfri områder i Egypten.

(15) Hasteforanstaltningernes virkning bør løbende vurderes i importsæsonen 2002/03. Der vil blive overvejet eventuelle konsekvenser, hvis det fastslås, at betingelserne i beslutning 96/301/EF ikke er blevet overholdt.

(16) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

I beslutning 96/301/EF foretages følgende ændringer:

1) I artikel 1a ændres "2001/2002" til "2002/03".

2) I artikel 1b ændres "2001/2002" til "2002/03".

3) I artikel 2 ændres "30. august 2002" til "30. august 2003".

4) I artikel 4 ændres "30. september 2002" til "30. september 2003".

5) I bilaget foretages følgende ændringer:

a) I punkt 1, litra c), tredje led, ændres "2001/2002" til "2002/03", og "1. december 2001" ændres til "1. december 2002".

b) I punkt 1, litra c), sidste led, ændres "1. december 2001" til "1. december 2002".

Artikel 2

Denne beslutning er rettet til medlemsstaterne.

Udfærdiget i Bruxelles, den 14. november 2002.

På Kommissionens vegne

David Byrne

Medlem af Kommissionen

(1) EFT L 169 af 10.7.2000, s. 1.

(2) EFT L 116 af 3.5.2002, s. 16.

(3) EFT L 115 af 9.5.1996, s. 47.

(4) EFT L 25 af 31.1.1998, s. 101.

(5) EFT L 225 af 12.8.1998, s. 34.

(6) EFT L 326 af 18.12.1999, s. 68.

(7) EFT L 238 af 22.9.2000, s. 59.

(8) EFT L 233 af 31.8.2001, s. 49.